9. 6. 81 De Europæiske Fællesskabers Tidende Nr. C 138/21 
Udtalelse om forslag til Rådets forordning (EØF) om fastsættelse af bestemmelser for 
kontrol med opbevaring, distribuering og anvendelse til dyr af visse stoffer med hormon­
virkning 
Den tekst, som har været genstand for udtalelsen, er endnu ikke offentliggjort i De 
Europæiske Fællesskabers Tidende. 
A. UDTALELSENS JURIDISKE GRUNDLAG 
Rådet besluttede den 14. januar 1981 i medfør af artikel 43 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
43, 
under henvisning til anmodning af 14. januar 1981 
fra Rådet for De europæiske Fællesskaber om Udval­
gets udtalelse om forslag til Rådets forordning (EØF) 
om fastsættelse af bestemmelser for kontrol med 
opbevaring, distribuering og anvendelse til dyr af 
visse stoffer med hormonvirkning, 
under henvisning til formandens beslutning af 12. 
januar 1981 om at pålægge Landbrugsafdelingen at 
forberede Udvalgets behandling af forslaget (Det 
økonomiske og sociale Udvalgs forretningsorden, 
artikel 46, stk. 2 — hasteprocedure), 
under henvisning til Udvalgets udtalelse om forslag 
til Rådets forordning (EØF) om anvendelse af stoffer 
med hormonal eller thyreostatisk virkning på husdyr, 
og forslag til Rådets forordning (EØF) om kontrol og 
undersøgelse af dyr og kød i Fællesskabet for fore­
komst af restkoncentrationer af stoffer med østrogen, 
androgen, gestagen eller thyreostatisk virkning, 
under henvisning til mundtlig beretning aflagt af 
ordføreren, Jaschick, og 
under henvisning til forhandlingerne på den 185. 
plenarforsamling den 25. og 26. februar 1981, mødet 
den 25. februar 1981 — med 65 stemmer for, 1 stemme imod, mens 20 undlod 
at stemme, 
VEDTAGET FØLGENDE UDTALELSE: 
1. Generelle bemærkninger 
1.1. Udvalget er enig med Kommissionen i dens 
bestræbelser for at indføre fuldt dækkende regler for 
omsætningen af hormonalt virkende stoffer. På bag­
grund af den seneste tids problemer er det nødven­
digt så hurtigt som muligt at træffe foranstaltninger, 
som kan fjerne enhver trussel mod forbrugerne gen­
nem disse stoffer. 
2. Særlige bemærkninger 
Artikel 2 
2.1. Udvalget finder det nødvendigt at udvide defi­
nitionen af husdyr til at omfatte alle dyr, som anven­
des til fødevareproduktion. 
2.2. Udvalget henstiller, at der som litra d) indføjes 
en definition af begrebet »regulering af brunst­
cyklus«. 
»d) Regulering af brunstcyklus 
Avisteknisk manipulation, hvorved ægløs-
ningsfasen synkroniseres hos hundyr på for­
skellige faser af cyklus«. 
Nr. C 138/22 De Europæiske Fællesskabers Tidende 9. 6. 81 
Artikel 3 
2.3. Udvalget undrer sig over, hvorledes udtrykket 
»behørigt« (tysk: »in der Regel«) skal fortolkes på 
samstemmende måde. 
2.4. Udvalget går ud fra, at der med »modtagne« og 
»udleverede« mængder refereres til enkelttilfælde. 
2.5. Udvalget henviser med hensyn til stk. 4 til sine 
bemærkninger under punkt 2.2. 
Artikel 4 
2.6. Udvalget anser en entydig tidsangivelse for 
påkrævet. 
Artikel 5 
2.7. Udvalget henstiller, at fastlæggelsen af, hvilke 
stoffer der skal være tilladt til terapi eller til brunst­
synkronisering, sker efter proceduren i artikel 10. Det 
understreges, at det herunder er nødvendigt for hvert 
enkelt stof også at undersøge, om stoffet er absolut 
påkrævet på baggrund af eksisterende, allerede til­
ladte stoffer. Udvalget går ud fra, at de i artikel 5 
anførte stoffer bliver tilladt til terapi efter proceduren 
i artikel 10. Der henvises til, at der eventuelt kan 
opstå et »juridisk tomrum« mellem forordningens 
ikrafttræden og stoffernes godkendelse efter artikel 
10. 
2.8. I stk. 1, første tankestregsled, bør også brunst­
synkronisering medtages. 
2.9. I andet tankestregsled bør nævnes, at stoffer, 
hvis godkendelse er under overvejelse, også skal 
undersøges for eventuelle vekselvirkninger med an­
dre stoffer. 
Udfærdiget i Bruxelles, den 25. februar 1981 Artikel 6 
2.10. Udvalget gør opmærksom på det forhold, at 
fremstilling af medikamenter, som ikke må anvendes 
inden for EF, kan tillades til udførsel. Det vil ikke 
blot kunne bidrage til øget sundhedsrisiko for befolk­
ningerne i tredjelande, men også kunne fremme 
udviklingen af et sort marked inden for Fællesska­
bet. 
Artikel 7 
2.11. Udvalget finder, at tidsrummet på 6 måneder i 
stk. 2 er nødvendigt (Kommissionens tekst på tysk 
har 3 mdr. O. a.). 
Artikel 8 
2.12. Der må skabes sikkerhed for, at omgåelse af 
forbudene kan forhindres. 
Artikel 9 
2.13. På baggrund af, at forordningen har umiddel­
bar gyldighed i medlemslandene, finder Udvalget det 
nødvendigt at skabe regler for kontrolforanstaltnin­
gerne. Med hensyn til i hvilket produktionsled kon­
trollen skal ske, henvises der til udtalelsen om grund­
forordningen (dok. KOM(80) 614 endel.). 
Artikel 11 
2.14. Bestemmelserne i det foreliggende forslag bør 
træde i kraft samtidig med grundforordningen. 
Tomas ROSEINGRAVE 
Formand for 
Det økonomiske og sociale Udvalg 
9. 6. 81 De Europæiske Fællesskabers Tidende Nr. C 138/23 
BILAG 
til Det økonomiske og sociale Udvalgs udtalelse 
Forkastet ændringsforslag 
Følgende ændringsforslag, der var fremsat i overensstemmelse med forretningsordenen, blev 
forkastet under forhandlingerne. 
Side 22, artikel 11, pkt. 2.14. affattes således: 
»Foreliggende forordning supplerer forslaget til grundforordning (KOM (80) 614 endel.) og er 
væsentlig for iværksættelsen af grundforordningens artikel 4. Den i grundforordningen 
skitserede kontrol med tilladte stoffer kan med fordel anvendes på de andre stoffer, som måtte 
blive registreret eller tilladt, ved ændring afgrundforordningen som foreslået«. 
Afstemningsresultat 
10 stemte for, 52 stemte imod, 15 undlod at stemme.